หุ้นดาวโจนส์ปิดบวก 48.23 จุด
ดัชนีดาวโจนส์ตลาดหุ้นนิวยอร์กปิดบวก 48.23 จุดที่ 14,613.48 จุด แรงซื้อเก็งกำไรหนุน
9 เม.ย. 2556

ดัชนีดาวโจนส์ตลาดหุ้นนิวยอร์กปิดบวก 48.23 จุดที่ 14,613.48 จุด แรงซื้อเก็งกำไรหนุน
ดัชนีเฉลี่ยอุตสาหกรรมดาวโจนส์ปรับตัวขึ้น 48.23 จุด หรือ 0.33% ปิดที่ 14,613.48 จุด ดัชนี S&amp;P 500 เพิ่มขึ้น 9.79 จุด หรือ 0.63% ปิดที่ 1,563.07 จุด และดัชนี Nasdaq เพิ่มขึ้น 18.39 จุด หรือ 0.57% ปิดที่ 3,222.25 จุด
นักลงทุนเข้ามาช้อนซื้อเก็งกำไรในหุ้นที่ร่วงลงก่อนหน้านี้ พร้อมกับจับตาฤดูการเปิดเผยผลประกอบการไตรมาสแรกโดยเริ่มจากบริษัทอัลโคซึ่งรายงานผลประกอบการเพิ่มขึ้นเป็น 11 เซนต์ต่อหุ้น ซึ่งมากกว่าที่ตลาดคาดการณ์ไว้
นอกจากนี้ นักลงทุนยังจับตาการแสดงสุนทรพจน์ของเบน เบอร์นันเก้ ประธานธนาคารกลางสหรัฐ (เฟด) หลังจากปิดตลาด ภายหลังจากที่เฟดได้ย้ำในการประชุมครั้งล่าสุดว่า จะคงอัตราดอกเบี้ยที่ระดับต่ำเป็นพิเศษและจะยังคงเดินหน้าโครงการซื้อสินทรัพย์ในวงเงินปัจจุบันที่ 8.5 หมื่นล้านดอลลาร์/เดือน จนกว่าอัตราว่างงานจะลดลงต่ำกว่าระดับ 6.5%